[{"text_idx": "#000000", "text": "Kio estas nova en Ubuntu 11.10?"}, {"text_idx": "#000001", "text": "La 13-an de oktobro 2011 estis eldonita nova Ubuntu 11.10, kun nomo Oneiric Ocelot (en esperanto \u201cSong\u0302a oceloto\u201d). Kiaj estas plej gravaj s\u0302ang\u0302oj kaj novaj\u0302oj en tiu c\u0302i eldono?"}, {"text_idx": "#000002", "text": "Uzantoj de Ubuntu 11.04, al kiuj ne plac\u0302is Unity (nova grafika uzantinterfaco), povis simple en momento de ensalutado en sistemon elekti, ke ili volas uzi klasikan Ubuntu (Ubuntu Classic) kaj ne uzi Unity. Ankau\u0306 en tiu c\u0302i eldono oni povas uzi klasikan interfacon, sed bedau\u0306rinde g\u0302i jam ne estas tiom uzebla kiel antau\u0306e. Kvankam oni devas konfesi, ke Unity estis plibonigita kaj nun estas pli facila uzi dash (kiu mem nun aspektas pli elegante) por serc\u0302ado de dosieroj kaj lanc\u0302ado de aplikaj\u0302oj kaj tute novaj uzantoj facile ekuzis g\u0302in, por multjaraj uzantoj de Ubuntu tiu c\u0302i novaj\u0302o ja estas paradokse problema kaj kelkaj el ili eble transiros al Xubuntu. Alia solvo estas resti por nun c\u0302e Ubuntu 11.04 Natty Narwhal (Eleganta Narvalo) kaj atendi g\u0302is estos eldonita en aprilo 2012 Ubuntu 12.04 kaj poste decidig\u0302i, se transiri al alia distribiuaj\u0302o de Ubuntu au\u0306 jam iel alkutimig\u0302i al Unity."}, {"text_idx": "#000003", "text": "S\u0302ang\u0302ita estis ankau\u0306 ensalutado, anstatau\u0306 GNOME Display Manager oni nun uzas LightDM, kiu ebligas pli da eblecoj por s\u0302ang\u0302oj lau\u0306 bezonoj kaj deziroj de uzanto."}, {"text_idx": "#000004", "text": "Anstatau\u0306 retpos\u0302ta programo Evolution nun estas kiel baza programo Mozilla Thundebird. Instali programojn oni nun povas per Ubuntu Software Center kaj ne plu uzi Synaptic. Kompare kun Synaptic tiu c\u0302i USC ofertas eblecon komenti aplikaj\u0302ojn. Tio certe utilas c\u0302efe en kazo de pagendaj programoj."}, {"text_idx": "#000005", "text": "3 thoughts on \u201cKio estas nova en Ubuntu 11.10?\u201d"}, {"text_idx": "#000009", "text": "C\u0302u eblas uzi c\u0302e tiu c\u0302i versio \u201cOpen Ofice\u201d anstantau\u0306 la \u201cLibre Office\u201d?\nMi malamas tiun lastan, g\u0302i ne havas eblecon als\u0302uti en g\u0302in la etendaj\u0302ojn. Libre Office estas fakte primitiva kompare kun Open Office. Tio c\u0302i estas fakte la sola kau\u0306zo ke mi evitas c\u0302iujn plinovigojn jam de la versio Ubuntu 10.10 c\u0302ar tiu estis la lasta kiu ankorau\u0306 uzis Open office. C\u0302u iu havas iun ideon pri tio. Au\u0306, c\u0302u eble iel oni povas nun als\u0302uti etendaj\u0302ojn de Open Office al la Libre Office? Tiu plej nova ankau\u0306 funkcias en Esperanto, la same kiel c\u0302iuj de la komenco mem de Linukso g\u0302enerale, sed g\u0302i s\u0302ajnas ig\u0302i pli kaj pli kontrolema kaj oferas pli kaj pli da restrikicioj kontrau\u0306 la uzanto, kiel priskribita jam supre. S\u0302ajnas al mi ke mi eble devos komenci uzi alian Distribuaj\u0302on, se Ubuntu pli kontinuos tiel malbonig\u0302adi. G\u0302i ne plu estas c\u0302iam pli bona, sed c\u0302iam malpli utila, kun c\u0302iu ties aktuiala renovigo..."}, {"text_idx": "#000013", "text": "Poc\u030ci\u0301tac\u030c pre kaz\u030cde\u0301ho (Ba\u0301novce nad Bebravou)"}]